
ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

1 кастрычніка 2024 г. 			№ 15 					г. Ерэван

Аб плане мерапрыемстваў («дарожнай карце») па рэалізацыі 
Асноўных напрамкаў і этапаў рэалізацыі скаардынаванай (узгодненай) транспартнай палітыкі дзяржаў – членаў Еўразійскага эканамічнага саюза на 2024–2026 гады
У адпаведнасці з пунктам 3 Рашэння Вышэйшага Еўразійскага эканамічнага савета ад 26 снежня 2016 г. № 19 «Аб Асноўных напрамках і этапах рэалізацыі скаардынаванай (узгодненай) транспартнай палітыкі дзяржаў – членаў Еўразійскага эканамічнага саюза»:
1. Зацвердзіць прыкладзены план мерапрыемстваў («дарожную карту») па рэалізацыі Асноўных напрамкаў і этапаў рэалізацыі скаардынаванай (узгодненай) транспартнай палітыкі дзяржаў – членаў Еўразійскага эканамічнага саюза на 2024–2026 гады (далей – план мерапрыемстваў).
2. Урадам дзяржаў – членаў Еўразійскага эканамічнага саюза і Еўразійскай эканамічнай камісіі забяспечыць своечасовае выкананне плана мерапрыемстваў.
3. Еўразійскай эканамічнай камісіі забяспечыць правядзенне маніторынгу выканання плана мерапрыемстваў дзяржавамі – членамі Еўразійскага эканамічнага саюза і праінфармаваць аб яго выніках Еўразійскі міжурадавы савет у першым паўгоддзі 2027 г.
4. Еўразійскай эканамічнай камісіі сумесна з дзяржавамі – членамі Еўразійскага эканамічнага саюза прапрацаваць да 1 лютага 2025 г. пытанне аб уключэнні дадатковых мерапрыемстваў у план мерапрыемстваў і прадставіць для разгляду Еўразійскім міжурадавым саветам узгодненыя дзяржавамі-членамі прапановы аб унясенні адпаведных змяненняў у план мерапрыемстваў.
5. Гэта распараджэнне ўступае ў сілу з даты яго апублікавання на афіцыйным сайце Еўразійскага эканамічнага саюза.
 
	Члены Еўразійскага міжурадавага савета:


	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	ЗАЦВЕРДЖАНЫ
распараджэннем Еўразійскага
міжурадавага савета
ад 1 кастрычніка 2024 г. № 15


ПЛАН
мерапрыемстваў («дарожная карта») па рэалізацыі 
Асноўных напрамкаў і этапаў рэалізацыі скаардынаванай (узгодненай) транспартнай палітыкі дзяржаў – членаў Еўразійскага эканамічнага саюза на 2024–2026 гады
	Мерапрыемства
	Тэрмін рэалізацыі
	Адказны выканаўца
	Вынік, які плануецца (дакумент)

	I. Мерапрыемствы, накіраваныя на рэалізацыю задач і прыярытэтаў 
скаардынаванай (узгодненай) транспартнай палітыкі дзяржаў – членаў Еўразійскага эканамічнага саюза 
(далей адпаведна – дзяржавы-члены, Саюз)

	1. Прыняцце ўзгодненых мер па забеспячэнні агульных пераваг у сферы транспарту і рэалізацыя найлепшых міжнародных практык, у тым ліку садзейнічанне больш поўнай рэалізацыі геаграфічных пераваг Саюза пры ажыццяўленні транзітных транспартна-эканамічных сувязей паміж Еўропай і Азіяй, аналіз і ўзгодненае ўкараненне перадавога замежнага досведу

	1. Аналіз укаранення міжнароднага перадавога досведу, рэалізацыя найлепшых міжнародных практык па прыярытэтных напрамках развіцця транспартнай сферы, у тым ліку па рэалізацыі дзяржавамі-членамі Мэт устойлівага развіцця ААН на перыяд да 2030 года, развіцці змяшаных і кантэйнерных перавозак, прымяненні электронных дакументаў, якія выкарыстоўваюцца ў транспартнай дзейнасці
	2024–2026 гады
	дзяржавы-члены, Еўразійская эканамічная камісія (далей – Камісія)
	інфармацыя дзяржаў-членаў, аналітычныя матэрыялы

	2. Інтэграцыя транспартных сістэм дзяржаў-членаў у сусветную транспартную сістэму

	2. Развіццё і ўдасканальванне права Саюза і заканадаўства дзяржаў-членаў з мэтай укаранення ў Саюзе электронных транспартных дакументаў, уключаючы:
	2024–2026 гады
	Камісія, дзяржавы-члены
	акты органаў Саюза, нарматыўныя прававыя акты дзяржаў-членаў

	забеспячэнне ў рамках Саюза сумяшчальнасці транспартных інфармацыйных сістэм і сэрвісаў на аснове прымянення міжнародных стандартаў;
	 
	
	

	адмова ад выкарыстання ў сферы транспарту дакументаў на папяровым носьбіце;
	 
	
	

	пераход да электроннага абмену данымі ў сферы транспарту
	 
	
	

	3. Выпрацоўка прапаноў па развіцці кантэйнерных перавозак у дзяржавах-членах да 2035 года з улікам нацыянальных праграмных дакументаў з 1 студзеня 2025 года
	2025–2026 гады
	Камісія, дзяржавы-члены
	рэкамендацыя Камісіі

	4. Рэалізацыя пілотных (тэставых) праектаў (у тым ліку ў двухбаковым фармаце) па ўкараненні электронных дакументаў, якія выкарыстоўваюцца ў транспартнай дзейнасці
	2024–2026 гады
	дзяржавы-члены, Камісія
	вынікі выпрабаванняў, справаздачы

	5. Вызначэнне пераліку міжнародных дагавораў у сферы транспарту, па якіх магчыма выпрацоўка скаардынаваных пазіцый з мэтай уліку інтарэсаў дзяржаў-членаў у міжнародных арганізацыях:
	 
	
	

	маніторынг удзелу дзяржаў-членаў у міжнародных дагаворах у сферы транспарту;
	штогод
	Камісія, дзяржавы-члены
	інфармацыя аб выніках маніторынгу, якая прадстаўляецца Савету кіраўнікоў упаўнаважаных органаў у сферы транспарту дзяржаў – членаў Еўразійскага эканамічнага саюза (далей – Савет кіраўнікоў)

	правядзенне кансультацый з мэтай фарміравання скаардынаванай пазіцыі дзяржаў-членаў у міжнародных арганізацыях
	па меры неабходнасці
	дзяржавы-члены, Камісія
	пратаколы кансультацый, рашэнні кансультатыўных органаў Камісіі, Савета кіраўнікоў, інфармацыя аб выніках рэалізацыі Асноўных напрамкаў міжнароднай дзейнасці Саюза

	3. Павышэнне якасці транспартных паслуг

	6. Выяўленне і ліквідацыя бар’ераў, а таксама максімальнае скарачэнне выключэнняў і абмежаванняў на ўнутраным рынку Саюза, уключаючы маніторынг перашкод, якія ўплываюць на функцыянаванне галіновых рынкаў паслуг аўтамабільнага, воднага, паветранага і чыгуначнага транспарту
	на пастаяннай аснове
	дзяржавы-члены, Камісія
	матэрыялы, пратаколы кансультацый, рашэнні кансультатыўных органаў, інфармацыя для ўключэння ў штогадовы даклад аб ходзе ліквідацыі перашкод, які прадстаўляецца Вышэйшаму Еўразійскаму эканамічнаму савету

	7. Падрыхтоўка інфармацыі аб дынаміцы змянення паказчыкаў якасці транспартных паслуг у адпаведнасці з індыкатарамі, вызначанымі Рэкамендацыяй Калегіі Еўразійскай эканамічнай камісіі ад 3 снежня 2019 г. № 41 «Аб пераліку індыкатараў якасці транспартных паслуг у Еўразійскім эканамічным саюзе»
	штогод
	Камісія, дзяржавы-члены
	інфармацыя аб выніках маніторынгу для размяшчэння на афіцыйным сайце Саюза

	8. Падрыхтоўка прапаноў па павышэнні эфектыўнасці ацэнкі якасці транспартных паслуг у Саюзе
	2024 год
	Камісія, дзяржавы-члены
	аналітычныя матэрыялы, рашэнне Савета кіраўнікоў

	4. Стварэнне і развіццё еўразійскіх транспартных калідораў

	9. Падрыхтоўка даклада «Аб стварэнні і развіцці транспартнай інфраструктуры на тэрыторыях дзяржаў – членаў Еўразійскага эканамічнага саюза ў напрамках «Усход – Захад» і «Поўнач – Поўдзень», у тым ліку ў рамках спалучэння з кітайскай ініцыятывай «Адзін пояс – адзін шлях» (у адпаведнасці з пунктам 7.4.1 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12)
	штогод
	Камісія, дзяржавы-члены
	даклад для разгляду Еўразійскім міжурадавым саветам

	10. Выпрацоўка ўзгодненых пазіцый у рамках работы па фарміраванні экасістэмы лічбавых транспартных калідораў, у тым ліку ў рамках паэтапнай рэалізацыі плана мерапрыемстваў, зацверджанага распараджэннем Еўразійскага міжурадавага савета ад 31 студзеня 2020 г. № 4
	2024–2026 гады
	Камісія, дзяржавы-члены
	пратаколы кансультацый

	11. Актуалізацыя пераліку еўразійскіх транспартных калідораў, зацверджанага распараджэннем Калегіі Еўразійскай эканамічнай камісіі ад 26 кастрычніка 2021 г. № 175 (далей – пералік еўразійскіх транспартных калідораў)
	па меры неабходнасці
	Камісія, дзяржавы-члены
	распараджэнне Калегіі

	12. Фарміраванне пераліку «вузкіх месцаў» транспартнай інфраструктуры на тэрыторыях дзяржаў-членаў у напрамках «Усход – Захад» і «Поўнач – Поўдзень» і выпрацоўка прапаноў па іх ліквідацыі
	2024–2026 гады
	дзяржавы-члены, Камісія
	рашэнне Савета кіраўнікоў

	5. Каардынацыя развіцця транспартнай інфраструктуры

	13. Маніторынг рэалізацыі прыярытэтных інтэграцыйных інфраструктурных праектаў у сферы транспарту дзяржаў-членаў у адпаведнасці з пералікам прыярытэтных інтэграцыйных інфраструктурных праектаў, адобраным распараджэннем Еўразійскага міжурадавага савета ад 26 жніўня 2022 г. № 19
	2024–2026 гады
	Камісія, дзяржавы-члены
	інфармацыя аб выніках маніторынгу, пратакольны запіс пасяджэння Калегіі Камісіі

	6. Развіццё навукі і інавацый у сферы транспарту

	14. Аналіз укаранення новых (інавацыйных) тэхналогій на транспарце (аўтамабільным, водным, паветраным і чыгуначным)
	2024–2026 гады
	дзяржавы-члены, Камісія
	аналітычныя матэрыялы, пратаколы кансультацый, рашэнні кансультатыўных органаў і рабочых груп Камісіі

	II. Мерапрыемствы, накіраваныя на рэалізацыю скаардынаванай (узгодненай) 
транспартнай палітыкі дзяржаў-членаў у сферы аўтамабільнага транспарту

	15. Падрыхтоўка і прыняцце плана мерапрыемстваў, накіраванага на гарманізацыю асобных працэдур па афармленні і выдачы спецыяльных дазволаў на праезд цяжкіх і (або) буйнагабарытных транспартных сродкаў пры ажыццяўленні міжнародных аўтамабільных перавозак па аўтамабільных дарогах, уключаных у пералік еўразійскіх транспартных калідораў
	2024 год
	Камісія, дзяржавы-члены
	план мерапрыемстваў, акт органа Саюза

	16. Падрыхтоўка і прыняцце плана мерапрыемстваў, накіраванага на гарманізацыю асобных працэдур па афармленні і выдачы спецыяльных дазволаў на перавозку небяспечных грузаў пры ажыццяўленні міжнародных аўтамабільных перавозак па аўтамабільных дарогах, уключаных у пералік еўразійскіх транспартных калідораў
	2024 год
	Камісія, дзяржавы-члены
	план мерапрыемстваў, акт органа Саюза

	17. Падрыхтоўка і прыняцце канцэпцыі па ўдасканальванні ўзаемадзеяння інтэлектуальных транспартных сістэм дзяржаў-членаў у рамках Саюза
	2024 год
	Камісія, дзяржавы-члены
	акт органа Саюза

	18. Падрыхтоўка прапаноў па распрацоўцы метадалагічных асноў і праектаў нарматыўных прававых актаў у частцы стварэння і забеспячэння функцыянавання інтэлектуальных транспартных сістэм дзяржаў-членаў
	2024–2025 гады
	дзяржавы-члены, Камісія
	пратаколы кансультацый

	19. Маніторынг рэалізацыі агульнага працэсу «Інфармацыйнае забеспячэнне транспартнага (аўтамабільнага) кантролю на знешняй мяжы Еўразійскага эканамічнага саюза»
	2024–2026 гады
	Камісія, дзяржавы-члены
	інфармацыя аб выніках маніторынгу, якая прадстаўляецца Кансультатыўнаму камітэту па транспарце і інфраструктуры

	20. Падрыхтоўка прапаноў па ўдасканальванні агульнага працэсу «Інфармацыйнае забеспячэнне транспартнага (аўтамабільнага) кантролю на знешняй мяжы Еўразійскага эканамічнага саюза»
	2026 год
	Камісія, дзяржавы-члены
	аналітычныя матэрыялы, пратаколы кансультацый, рашэнні кансультатыўных органаў Камісіі

	21. Маніторынг рэалізацыі Пагаднення аб дапушчальных масах, восевых нагрузках і габарытах транспартных сродкаў пры руху па аўтамабільных дарогах дзяржаў – членаў Еўразійскага эканамічнага саюза, уключаных у еўразійскія транспартныя калідоры (у выпадку ўступлення Пагаднення ў сілу)
	2024–2026 гады
	Камісія, дзяржавы-члены
	інфармацыя аб выніках маніторынгу, якая прадстаўляецца Савету кіраўнікоў

	22. Маніторынг рэалізацыі Праграмы паэтапнай лібералізацыі выканання перавозчыкамі, зарэгістраванымі на тэрыторыі адной з дзяржаў – членаў Еўразійскага эканамічнага саюза, аўтамабільных перавозак грузаў паміж пунктамі, размешчанымі на тэрыторыі іншай дзяржавы – члена Еўразійскага эканамічнага саюза, на перыяд з 2016 па 2025 гады, зацверджанай Рашэннем Вышэйшага Еўразійскага эканамічнага савета ад 8 мая 2015 г. № 13
	2024–2026 гады
	Камісія, дзяржавы-члены
	інфармацыя аб выніках маніторынгу, якая прадстаўляецца Савету кіраўнікоў, інфармацыя, якая прадстаўляецца Вышэйшаму Еўразійскаму эканамічнаму савету

	III. Мерапрыемствы, накіраваныя на рэалізацыю скаардынаванай (узгодненай) 
транспартнай палітыкі дзяржаў-членаў у сферы воднага транспарту

	23. Распрацоўка міжнароднага міжведамаснага дагавора аб патрабаваннях да мінімальнага складу экіпажаў суднаў, прадугледжанага Пагадненнем аб суднаходстве ад 1 лютага 2019 года (з улікам Пратакола аб унясенні змяненняў ва ўказанае Пагадненне)
	2024–2025 гады
	дзяржавы-члены, Камісія
	праект міжнароднага міжведамаснага дагавора

	24. Унясенне змяненняў у Пагадненне аб суднаходстве ад 1 лютага 2019 года
	2024–2025 гады
	дзяржавы-члены, Камісія
	Пратакол аб унясенні змяненняў у Пагадненне аб суднаходстве ад 1 лютага 2019 года


	25. Забеспячэнне ўступлення ў сілу Пагаднення аб суднаходстве ад 1 лютага 2019 года
	2024–2025 гады
	Рэспубліка Беларусь, Камісія
	нарматыўныя прававыя акты дзяржаў-членаў, нота Міністэрства замежных спраў Рэспублікі Беларусь, ноты Камісіі

	IV. Мерапрыемствы, накіраваныя на рэалізацыю скаардынаванай (узгодненай) 
транспартнай палітыкі дзяржаў-членаў у сферы паветранага транспарту

	26. Правядзенне маніторынгу рэалізацыі палажэнняў Рэкамендацыі Калегіі Еўразійскай эканамічнай камісіі ад 24 лістапада 2020 г. № 22 «Аб узгодненых падыходах да планавання выкарыстання паветранай прасторы і арганізацыі паветранага руху»
	2024–2026 гады
	Камісія, дзяржавы-члены
	пратаколы кансультацый, рашэнні кансультатыўных органаў Камісіі, Савета кіраўнікоў

	27. Прапрацоўка пытання аб мэтазгоднасці стварэння інтэграванай інфармацыйнай базы даных авіяцыйных падзей для сістэм кіравання бяспекай палётаў дзяржаў-членаў
	2025 год
	Камісія, дзяржавы-члены
	пратаколы кансультацый, рашэнні кансультатыўных органаў Камісіі, Савета кіраўнікоў

	V. Мерапрыемствы, накіраваныя на рэалізацыю скаардынаванай (узгодненай) 
транспартнай палітыкі дзяржаў-членаў у сферы чыгуначнага транспарту

	28. Падрыхтоўка прапаноў па ўдасканальванні абмену інфармацыяй аб загружанасці чыгуначнай інфраструктуры дзяржаў-членаў
	2025 год
	Камісія, дзяржавы-члены
	даклад, які прадстаўляецца Савету кіраўнікоў

	29. Падрыхтоўка прапаноў па развіцці перавозак грузаў чыгуначным транспартам
	2024–2026 гады
	дзяржавы-члены, Камісія
	пратаколы кансультацый

	30. Падрыхтоўка прапаноў аб спрашчэнні працэдур, якія ўплываюць на перамяшчэнне ў рамках Саюза пасажыраў – грамадзян дзяржаў-членаў чыгуначным транспартам
	2025 год
	Камісія, дзяржавы-члены
	рэкамендацыя Камісіі

	31. Правядзенне аналізу міжнароднага досведу арганізацыі хуткасных (высакахуткасных) пасажырскіх зносін
	2025 год
	Камісія, дзяржавы-члены
	аналітычныя матэрыялы, пратаколы кансультацый, рашэнні кансультатыўных органаў Камісіі

	32. Выпрацоўка прапаноў па арганізацыі хуткасных (высакахуткасных) пасажырскіх зносін (з улікам нацыянальных асаблівасцей і эканамічнай мэтазгоднасці)
	2026 год
	Камісія, дзяржавы-члены
	рэкамендацыя Камісіі

	33. Падрыхтоўка прапаноў па развіцці еўразійскіх турыстычных маршрутаў з выкарыстаннем чыгуначнага транспарту дзяржаў-членаў
	2026 год
	Камісія, дзяржавы-члены
	аналітычныя матэрыялы, пратаколы кансультацый, рашэнні кансультатыўных органаў Камісіі

